b'\n_START_ARTICLE_\nFinn Bach\n_START_SECTION_\nHistorie\n_START_PARAGRAPH_\nBach blev f\xc3\xb8dt i 1946 i landsbyen Vammen nord\xc3\xb8st for Viborg. 1. oktober 1960 kom han i direktionen i selskabet Bladcentralen ApS, hvis form\xc3\xa5l var "at drive handelsvirksomhed med fast ejendom og l\xc3\xb8s\xc3\xb8re samt virksomhed som bygmester og anden hermed besl\xc3\xa6gtet virksomhed". Senere blev han udl\xc3\xa6rt mekaniker._NEWLINE_I juli 1967 stiftede han selskabet Handelsfirmaet Finn Bach, der skulle besk\xc3\xa6ftige sig med detailhandel med biler og udlejning af erhvervsejendomme. I 1969 begyndte han at bygge huse._NEWLINE_Ved siden af forretningslivet k\xc3\xb8rte Finn Bach ogs\xc3\xa5 rally. I august 1972 deltog han sammen med tyskeren Klaus-Dieter Pleiser i \xc3\xa9n EM-afdeling, Olympia Rally ved Kiel, for "Swarfega Team Perle" i en BMW 2002 tii._NEWLINE_Op igennem \xc3\xa5rene udvidede Bach forretningen til blandt at omfatte salg og udlejning af betonbiler, salg af t\xc3\xb8rbetonprodukter, produktion af alufacader, betonfabrikker, granitbrud og grusgrave, samt ferie- og aktivitetscentre. I 2015 fik Bach Gruppen en egenkapital p\xc3\xa5 over \xc3\xa9n milliard kroner._NEWLINE_Finn Bach blev i maj 2010 optaget i Kraks Bl\xc3\xa5 Bog.\n_START_SECTION_\nPrivat\n_START_PARAGRAPH_\nFinn Bach er s\xc3\xb8n af murer Peter Bach (d\xc3\xb8d 1987) og husmoder Dagmar Bach (d\xc3\xb8d 1997). Han blev gift med Ulla Bloch Jensen (f. 27. januar 1947), med hvem han har f\xc3\xa5et to d\xc3\xb8tre.'